# Gmail

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
הלוגו של Gmail

Gmail, או ג'ימייל בעברית, הוא שירות דואר אלקטרוני מבוסס רשת וחינמי המופעל על ידי Google. הוא מציע שירותים בדומה לשירותים כמו Hotmail של מיקרוסופט, Yahoo Mail של Yahoo ועוד רבים אחרים. ג'ימייל הוכרז ב־31 במרץ 2004 אך רבים היו ערים לכך רק למחרת, ב־1 באפריל. היו שחשבו כי ההכרזה היא מתיחה לכבוד האחד באפריל, זאת כיוון שבהשקתו, השירות הגביל את נפח האחסון בג'יגה-בית אחד, שהוא נפח אחסון גבוה מאוד יחסית למקובל באותה עת בשירות דואר חינמי, שלרוב היה מספק נפח אחסון בחינם שגודלו עד 10 מגה-בית. באפריל 2005 – שנה לאחר ההשקה – הוכרז כי Gmail יספק נפח אחסון בגודל "אינסוף ועוד אחת", ומדי יום ביומו מורחב שטח האחסון. הגדלה זו מתבצעת בלא הגבלה הודות למבנה רשת המחשבים של Google. תכונה נוספת של דוא"ל Gmail היא הצורה בה מוצגות ההודעות: התכתבויות שנעשות במעמד אותם צדדים מוצגות אחת מתחת לשנייה, כמעין תכנת מסרים מידיים או פורום.

מאז ההכרזה על השירות נוצרו מספר תוכנות שנעזרות בשירות זה, בעיקר משום שהוא מכיל נפח אחסון רב. בין תוכנות אלה נכללות תוכנות שמאפשרות להתייחס לנפח האכסון כאל כונן רשת. יצויין כי Google נלחמת בתוכנות אלה ומציבה בפניהן קשיים.

ההודעה על פרסומו של השירות גרמה לסערה בעולם המחשבים ומחוצה לו, למרות שבאתר ספיימק כבר הציעו תיבות דואר בנפח ג'יגה־בית אחד לכל דורש. החשש של חברות מתחרות מנטישת מנויים לטובת השירות החדש, גרמה להגדלה משמעותית של נפח האחסון בתיבות הדואר שלהם. ב־Yahoo Mail הוגדל נפח האחסון בתיבות הדואר בחינם ל־100 מגה־בית (וזמן קצר לאחר מכן אף ל־250 מגה־בית) ולבסוף לג'יגה־בית, אחרי תקופת נסיון בסין. ב־Hotmail הוכרז שנפח תיבות הדואר יוגדל בעתיד למשתמשים בחינם ל־250 מגה־בית. ב"וואלה! דואר" הגדילו לעשות ונפח האחסון בתיבות הדואר בחינם תפח לג'יגה־בית אחד (בדומה לג'ימייל), ולאחר מכן תפח שוב עד לכדי חמישה ג'יגה־בית (כפי שמציע אתר "נענע"). גם חברות אחרות הודיעו על הגדלה של נפח האחסון בהן בעתיד, או ביצעו זאת כבר בפועל. בעקבות זאת, נוצר מצב שבו אף על פי שגוגל הכריזה ראשונה על שירות דואר אלקטרוני עם נפח של ג'יגה-בית אחד בחינם, היא לא הראשונה שמציעה אותו לכלל הציבור.

בניגוד לרוב שירותי הדוא"ל מבוססי הרשת, בהם תיבות דואר חינמיות ניתנות באופן חופשי לכל משתמש שנרשם לשירות, בג'ימייל ההרשמה עוברת ממשתמש רשום למשתמש שאינו רשום, בדומה לפרסום מפה-לאוזן או הפצת שמועות: מעת לעת, כל משתמש בג'ימייל מקבל זכות לשלוח למספר אנשים (בפברואר 2005 גדל מספר ההזמנות לאדם מ-6 ל־50) הזמנה להשתמש בשירותי הג'ימייל. כך ניתנת לג'ימייל הילה של שירות חשוב ומיוחד שרק מיעוטי סגולה הם בעלי הזכות להשתמש בו. דבר זה נעשה כחלק משלב הבטא בו השירות נמצא, בעתיד הוא אמור להיות מוצע לכולם.

דבר נוסף שג'ימייל חידשה היא החלפת התקיות וצורת הסידור בהן בתוויות. לכל הודעה יש אפשרות להוסיף תווית אחת או יותר. לאחר מכן יש אפשרות לפי למצוא את הודעות לפי התוויות שמוצמדות להן.

מחוץ לעולם המחשבים, בעיקר מארגונים לשמירה על הפרטיות וזכויות האדם, נשמעו ביקורות על שיטת הפרסום בשירות החדש. הביקורת נובעת מהכרזת גוגל כי בג'ימייל לא יהיו באנרים, חלונות קופצים או סוגי פרסומת נוספים, למעט פרסומות טקסט מותאמות להודעה. על פי השיטה, מחשב סוקר את ההודעה על פי מילות מפתח ושותל בצד ההודעה פרסומות טקסט רלוונטיות להודעה וקישורים לדפי אינטרנט הקשורים להודעה, על פי מילות המפתח שנמצאו. כך לדוגמה, אם מישהו שולח לכם הודעה על סרט קולנוע מוצלח שהוא ראה, עשויה להופיע לצד גוף ההודעה פרסומת טקסט לאתר שמוכר כרטיסים לאותו סרט.

הגרסה העברית של ג'ימייל שוחררה בתחילת יוני 2006.

נכון לשנת 2006 שירות זה עדיין מוגדר בידי החברה כגרסת בטא.

## [עריכה] קישורים חיצוניים

- אתר Gmail
- Gmail גדל ל-2 גיגה, גל מור

מקור: http://he.wikipedia.org../../../g/m/a/Gmail.html

קטגוריות: שירותי דואר אלקטרוני | גוגל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Bosanski
- Català
- Česky
- Dansk
- Deutsch
- Esperanto
- Español
- Eesti
- فارسی
- Suomi
- Français
- हिन्दी
- Hrvatski
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Русский
- Scots
- Simple English
- Српски / Srpski
- Svenska
- தமிழ்
- ไทย
- Türkçe
- 中文